Traverseringer, chancementer, versader og pirouetter. Det er hvad op mod 4.000 tilskuere hygger sig med ved et stort internationalt dressur-stævne på Finstrupgård i Aalborg her i bededagsferien. Det er Sportsrideklubben Aalborg, der for tredje gang er vært for stævnet, Aalborg Dressage Event. Et stævne, der bliver drevet af mere end 120 frivillige fra forskellige nordjyske rideklubber. Sportsrideklubben Aalborg er efterhånden kendt som en seriøs stævneafvikler. Alle landstrænere fra pony, junior, ungrytter og senioerer har valgt Aalborg Dressage Event som et iagtagelsesstævne, hvor de skal vurdere, hvem der skal repræsenterer Danmark til de nordiske mesterskaber og europamesterskaberne. Der er mulighed for med egne øjne at se flere traverseringer og chancementer på Finstrupgård både lørdag og søndag, hvor stævnet fortsætter.

Opsummering:
Mere end 4.000 tilskuere besøger disse dage Finstrupgaard i Aalborg i anledning af Aalborg Dressage Event.